cyanic-selkie/wikianc huggingface dataset:
Bank of Canada
Bank of Canada ble etablert i 1934 som en privateid institusjon. Fra 1938 ble den eid av myndighetene. Hovedkontoret ligger i Ottawa.
Bankens hovedoppgaver i dag er:
Mark J. Carney er sentralbanksjef.
Julian Tuwim
Julian Tuwim (født 13. september 1894 i Łódź, død 27. desember 1953 i Zakopane) var en polsk dikter av jødisk avstamning, en betydelig personlighet innen polsk litteratur. Han studerte jus og filosofi ved Universitetet i Warszawa og var også kjent for sine bidrag til barnelitteraturen.
Priscila Tommy
Priscila Tommy (født 23. mai 1991) er en vanuatuisk bordtennisspiller. Under Sommer-OL 2008 i Beijing representerte hun Vanuatu under Sommer-OL 2008, der hun røk ut i første runde på walkover.
Julian Tuwim
Han ble gravlagt på Powązki-kirkegården i Warszawa.
Gilje
Gilje er en fiskeredskap som brukes til laksefiske. Den kan best beskrives som en krysning mellom en not og en stor håv.
Oppsettet består av en not som blir senket slik at det delvis ligger flatt under vann, dels har et hjørne over vann, på et sted det er kjent vandreløype for fisken. Der må være en loddrett fjellside som fortsetter å være loddrett noen meter ned i vannet. Over stupet må det være en liten hylle i fjellet (en gilje) der fiskeren befinner seg. Fisket er best i tussmørke.
Denne fiskemåten har trolig røtter tilbake til steinalderen, og var utbredt på Vestlandet før i tiden (den første gilja ble reist på slutten av 1800-tallet.) I dag finnes bare få slike giljer i drift. Det mest synlige tegn på giljedrift er en hytte – eller tuftene etter en slik – på et ellers uforklarlig sted i brattfjellet ned mot elva, forbundet med en tydelig «geitesti», gjerne med trinnforsterkninger i jern eller treverk.
Johann Gottfried Köhler
Johann Gottfried Köhler (født 15. desember 1745 i Gauernitz ved Dresden, død 19. september 1801 i Dresden) var en tysk astronom som oppdaget en rekke stjernetåker, stjernehoper og galakser. Han er best kjent for sine oppdagelser av den åpne hopen Messier 67, ellipsegalasken Messier 59 og ellipsegalaksen Messier 60. De to sistnevnte ble oppdaget 11. april 1779.
Köhler arbeidet med den kjente astronomen Johann Elert Bode. Fra 1885 var han direktør ved det matematisk-fysiske kabinett i Dresden.
Russian Village Boys
Russian Village Boys er en musikkgruppe fra St. Petersburg som ble dannet i 2014 av Dmitry Badsz (produsent, vokal) og Denis Razjebasser (vokal) og som lager musikk av sjangrene Hiphop, Rave, Hardbass, Hardstyle, Hardcore techno, Trap og Drum and bass. Gruppa har gitt ut albumene Kiss My Peace (2020), Russian Dutch (2019), Притон ("priton") (2018) og Welcome to Village (2016), og har produsert sanger med, blant annet, Mr. Polska, DJ Blyatman, XS Project, Crazy Mega Hell (CMH) og GSPD.
Hemiancistrus subviridis
Hemiancistrus subviridis er en art i gruppen Hemiancistrus. Det er en bunnlevende ferskvannsfisk som lever rundt granittsteiner i strømmende vann i Orinoco og Casiquiare i Venezuela. Den blir opptil 15 cm lang.
Den har en grønnbrun grunnfarge med gule prikker på hodet og fremre del av kroppen. Den er en av to arter som blir beskrevet med L-nummer 200. Den andre er Baryancistrus demantoides som også utseendemessig ligner på Hemiancistrus subviridis.
Mariana Diaz Ximenez
Mariana Diaz Ximenez (født september 1983) er en timorsk friidrettsutøver, som konkurrerer på maraton. Hun representerte Øst-Timor under Sommer-OL 2008, der hun ikke fullførte.
Karen Dotrice
Karen Dotrice (født 9. november 1955 i Guernsey, Kanaløyene) er en britisk skuespillerinne.
Hun er mest kjent for sin rolle som Jane Banks i filmen Mary Poppins fra 1964.
Bulgarias nasjonalbank
Bulgarias nasjonalbank (bulgarsk: Българска народна банка, Balgarska Narodna Banka – BNB) er sentralbanken i Bulgaria. Banken ble etablert i 1878 og har hovedkontor i Sofia.
Historie
BNB har sine røtter tilbake til 1878, da Constantine Buch, som jobbet i Finansdepartementet i den russiske interim-regjeringen i Bulgaria, nedtegnet utkastet til ny sentralbanklov. 16. desember ble dette utkastet presentert for Prins Knyaz Alexander Dondukov-Korsakov, som var den russiske keiserens kommisjonær i Bulgaria, og 25. januar 1879 ble loven godkjent av ham, og BNB var etablert.
BNBs første sentralbanksjef (fungerende) ble utnevnt 4. april 1879, dette var Ludovig Carbonneur. Han fungerte fram til 1. juli, da Georgi Zheliazkovich overtok som sentralbanksjef. Bankens første transaksjon ble foretatt 6. juni 1879, dette var kapitalinnskuddet som var avtalt i loven, som staten skjøt inn.
Bulgarias første mynter ble utgitt i 1881, og 1. september 1885 ble første sedlene (lev) satt i sirkulasjon.
Sentralbanken har gjennomgått flere omstillinger, knyttet til perioder med økonomiske problemer i Bulgaria, og sentralbankloven har blitt revidert flere ganger. Første gang var etter den økonomiske krisen i 1899-1902, der pengesedler med sikkerhet i gull ble erstattet av pengesedler med sikkerhet i sølv. De kommende par årene, fram til 1904, ble sentralbanken styrket, og i 1906 ble en ny sentralbanklov vedtatt, som ivaretok bestemmelsene i den gamle sentralbankloven, men som videreutviklet det juridiske rammeverket og tydeliggjorde dette.
Også mellomkrigstiden ble preget av urolige tider og vanskelige rammevilkår. Bulgaria hadde alvorlige økonomiske problemer, og sentralbanken ble i stor grad styrt av finansdepartementet og regjeringen i perioden 1912-1924. Bankens utlån ble da styrt mer over til regjeringen og det offentlige. I 1926 ble også en ny sentalbanklov vedtatt, som stadfestet bankens rolle som kredittgiver mot offentlig sektor, og fratok dem retten til å låne ut penger til andre banker og privatpersoner. Etter Bulgarias avtale med Folkeforbundet (Nasjonenes Forbund) om lån for å stabilisere regjeringen i 1928 fikk sentralbankloven også et tillegg, der sentralbanken igjen tildeles oppgaver som gjør den til en fullverdig sentralbank, med ansvar for å være «bankenes bank», utstede valuta og regulere finansnæringen. Utlån til regjeringen ble kun tillat på vilkår som var spesifikt nedtegnet i sentralbankloven. Sentralbanken fikk dermed en betydelig styrking av sin uavhengighet.
Den store depresjonen på slutten av 1930-tallet rammet også Bulgaria, og regjeringen vedtok et nytt tillegg til sentralbankloven, som gjorde sentralbanken mer knyttet til regjeringen, og den ble pålagt å finansiere flere store prosjekter. Denne styringen fortsatte inn i 2. verdenskrig.
Bulgaria ble invadert og okkupert av Sovjetunionen på slutten av 2. verdenskrig, og ble utropt til folkerepublikk i 1946. I 1947 ble en ny sentralbanklov vedtatt, samt en ny banklov som nasjonaliserte de private bankene. Hele banksystemet ble omgjort til den sovjetiske modellen, og overgang til et statseid bankmonopol og planøkonomi. Riktignok beholdt sentralbanken sin oppgave som valutautsteder, men hadde i sovjetperioden primært oppgaver innen områdene rapportering og kontroll. Først etter oppløsningen av Sovjetunionen ble banken en autonom sentralbank, etter at den nye sentralbankloven ble vedtatt 25. juni 1991. Samme år ble også handelsloven vedtatt, som tillot kommersielle banker igjen.
I 1996–1997 gjennomgikk landet en økonomisk, og dermed politisk krise, og et eget valutaråd ble opprettet. Sentralbankloven ble igjen endret. Det ble besluttet å låse valutaen til tyske mark slik at 1 000 lev = 1 tysk mark. I 1999 ble leven revaluert slik at 1000 lev ble 1 ny lev, dermed ble forholdet også satt til 1 lev = 1 tysk mark. Valutaen er i dag låst til euroen slik at 1,95583 lev = 1 euro. Lev er ikke med i Exchange Rate Mechanism (ERM II).
25. november 2004 signerte BNB og Bulgarias ministerråd en intensjonsavtale om å innføre euro i Bulgaria innen 2009/2010. I 2005 fikk sentralbankloven tillegg som sikret banken full selvstendighet, og i 2007 ble Bulgaria med i EU, og sentralbanken har siden dette vært med i Det europeiske system av sentralbanker.
Målsettinger og hovedoppgaver
Sentralbankens hovedmålsetting er å holde stabil valutakurs. Tiltak for å oppnå dette er å sørge for full dekning av sentralbankens pengeforpliktelser, med likvide midler, samt ubegrenset handel av valuta (lev) til fast valutakurs og, tilstrekkelig pengemengde i landet.
Sentralbanken har også som mål å regulere og kontrollere banknæringen, som gjøres ved å drive overvåkning av næringen, være lender of last resort og bidra til et fungerende finansmarked.
Videre skal BNB bidra til et effektivt betalingssystem, fungere som regjeringens bank, og har som oppgave å bidra til å styrke EUs finansnæring ved deltakelse i Den europeiske sentralbank, Europakommisjonen og Den europeiske unions råd.
Sentralbanksjef
Sentralbanksjef er per mars 2018 Dimitar Radev. Han tok over i juli 2015 etter Ivan Iskrov, og er valgt for en periode på 6 år.
Eksterne lenker
Offisiell hjemmeside
Ragnar Otnes
Otnes startet karrieren som tekstforfatter i reklamebyrå. Han kom til TV3 i 1989 og ble i første halvdel av 1990-årene kanalens mest profilerte programleder, blant annet med Lykkehjulet, Løs på tråden og Otnes live. Han ledet over 400 direktesendte programmer på kanalen frem til han sluttet i 1995. Etter TV3 jobbet han bak kamera hos produksjonsselskaper som Strix, MTV Produksjon, Dinamo, Nordisk Film, Monster Entertainment, Propaganda Media og TV-kanaler som NRK og TV 2. Mellom der jobbet han også som kunstmaler noen år (2000–2004). Han har siden 2016 jobbet i sosialtjenesten i Oslo kommune.
I 1980 var han deltaker i NRKs humorprogram Narrespeilet.
TV-program
(programleder)
Bjerka kraftverk
Bjerka kraftverk er et vannkraftverk ved Finnbakken i Hemnes kommune i Nordland fylke.
Kraftverket utnytter et fall på 371 meter fra magasinet Stormålvatnet til Leirelva. Stormålvatnet er oppdemmet og reguleres mellom 430 til 397 moh. Bjerkaelva reguleres som følge av verket.
Det er installert en francisturbin på 20 MW. Midlere årsproduksjon er på 144 GWh.
Eier er Statkraft
Cai Wenji
Cai Wenji (kinesisk: 蔡文姬, pinyin: Cài Wénjī; født 177 i prefekturet Yu i kommanderiet Chenjiu i Kina, død 250) var en dikter og musiker fra Han-dynastiets tid i det gamle Kina. Hennes far var musikeren Cai Yong. Hun het fra fødselen av Cai Yan (蔡琰, Cài Yăn), men huskes i ettertiden ved sitt stilnavn Cao Wenji.
Cai Wenji komponerte 18 stykker for guqin (kinesisk fløyte). Også guqin-stykkene Da Hujia, Xiao Hujia og Hujia Shiba Bai antas vanligvis å være komponert av henne.
Cai Wenjis hjemkomst er skildret på det kjente maleriet «Cai Wenji vender hjem (文姬歸漢圖)», antagelig malt under Jin-dynastiet av en tidligere embetsmann Zhang Yu.
På 5-yuan-myntene er Cai Wenji avbildet med en harpe.
Et krater på planeten Venus er oppkalt etter henne.
Svågertorp stasjon
Svågertorp stasjon er en jernbanestasjon i Malmö. Den ble åpnet år 2000 da Øresundsforbindelsen ble tatt i bruk. Siden 2015 er den betjent av lokaltog mot Trelleborg via Kontinentalbanan. Den var 2000-2010 betjent av fjern- og regiontog på Øresundsbanen, men disse går siden desember 2010 via Citytunneln og Hyllie stasjon.
Svein Harald Kaasa
Svein Harald Kaasa (født 16. april 1947 i Akkerhaugen, død 29. september 1972 i Glasgow) var en norsk speedway-fører, som ble proff i Storbritannia og døde under en konkurranse på Hampden Park i 1972. Han ble bare 25 år gammel.
Han ble norsk mester i 1970 og 1971. I 1972 meldte han overgang til Oxford i den britiske ligaen, men ble fristilt etter bare 6 kamper. Han ble dermed en del av «Glasgow Tigers» i «British Speedway Championship - National League». I en kamp mellom Glasgow og Swindon skjedde uhellet da han skulle passere Swindons Martin Ashby. De to syklene kolliderte og Kaasa ble sendt inn i et sikkerhetsgjerde. Han døde av hodeskader før han kom på sykehuset. Hans yrke før han ble speedwayproff var teknisk tegner. På Skottlands nasjonalstadium står minnesteinen i foajeen, slik at enhver besøkende får sett den. Det er også hengt opp en forklarende tekst nær minnesteinen (se det andre bildet).
Helmer Mörner
Helmer Fredrik Gustafsson Mörner (født 8. mai 1895, død 5. januar 1962) var en svensk rytter som deltok under OL 1920 i Antwerpen og OL 1924 i Paris.
Mörner ble olympisk mester to ganger under OL 1920 i Antwerpen. Han vant både den individuelle og lagkonkurransen i feltritt. I den individuelle konkurransen vant han olympisk gull med hesten «Germania» foran sin landsmann Åge Lundström på «Ysra». Han var også med på det svenske laget som vant lagkonkurransen i feltritt med 5057,5 poeng foran Italia med 4735,0. Det svenske laget besto av Georg von Braun på hesten «Diana», Åge Lundström på «Ysra», Gustaf Dyrsch på «Salamis» og Mörner på hesten «Germania».
Hellevika
Hellevika (eller Hellevik) er et sted i Fjaler kommune i Sogn og Fjordane. Det ligger ytterst i Dalsfjorden.
Hellevika har ca. 150 innbyggere.
L-nummer
L-nummer er et utbredt system for å navnngi arter av tropiske harniskmaller (Loricariidae) basert på fotografier publisert av det tyske akvariemagasinet DATZ (Die Aquarien und Terrarienzeitschrift).
Et L-nummer er ikke et offisielt vitenskapelig navn, men gjør det mulig å identifisere diverse harniskmaller med et felles navn før fisken har blitt vitenskapelig beskrevet. Når en harniskmalle får et offisielt vitenskapelig navn, ble L-nummeret opprinnelig resirkulert og brukt om en annen gruppe fisk, men denne praksisen skapte forvirring og ble derfor stoppet.
Det hender at samme L-nummer gis til flere forskjellige arter samtidig (eksempelvis L200 som har vært brukt om både Hemiancistrus subviridis og Baryancistrus demantoides), og at forskjellige L-nummer gis til forskjellige populasjoner av samme art (for eksempel L001, Pterygoplichthys joselimaianus som også går som L022). Akvariemagasinet Das Aquarium har introdusert et lignende nummersystem med prefikset LDA.
Et tilsvarende system finnes for pansermaller (Callichthyidae). Her er prefikset bokstaven C, og betegnelsene kalles dermed for C-nummer.
Collie
Collie er en mellomstor til stor britisk fårehund av collietype, opprinnelig en landrase. Rasen består som to pelsvarianter; langhåret collie (FCI #156) og korthåret collie (FCI #296). De to variantene tilhører samme hunderase, men har ulik pelslengde. I Norge var denne hunden tidligere kjent som skotsk fårehund, noe mange fortsatt kaller den. Både KC og FCI har gitt variantene hver sin rasestandard, men de har eksistert parallelt og har identisk historie.
Opprinnelse
Typen ble opprinnelig avlet som gjeterhund og var tidligere vanlig i både Skottland, England og Wales, der typen ble benyttet til å gjete sau av høylandstypen. Man tenker seg at stamfedrene til dagens collie var en arbeidsom fårehundtype, som ble krysset fram av skotske gjetere, for å passe til de utfordrende forholdene som råder i det skotske høylandet. Sannsynligvis har den felles progenitor med border collie. Typen må ha spredd seg og senere delt seg i ulike linjer.
En teori (FCIs rasestandard) hevder at den britiske fårehunden kan ha sine røtter fra blandinger mellom lokale hundetyper og hunder som fulgte med romerne til landet, men dette har aldri blitt dokumentert. En annen teori hevder er at typen nedstammer fra lokale fårehunder, såkalte gårdscollier, med opprinnelse i Skottland og Wales. Hunder av collietypen kunne variere mye, fra å ligne på border collie, bearded collie og skotsk collie. Og alle ble gjerne kalt collie lokalt.
Den skotske typen var opprinnelig stor, sterk og aggressiv som type. Noen hevder at tidlige typer av denne ble krysset med borzoi, for å gi hunden et mer nobelt hode. Det har aldri blitt dokumentert at borzoi er en del av opphavet, men den skotske fårehunden har et myndelignede hode. En studie viser at hundesnutens lengde trolig styres av et gen kalt Runx-2, gjennom såkalte tandem repeterte sekvenser i DNA.
Etter at dronning Victoria av Storbritannia skaffet seg en langhåret collie, etter å ha sett en ved Balmoral Castle, ble rasen svært populær i hjemlandet. Dronningen skal imidlertid senere ha favorisert den korthårede varianten. Fra da av ble den i stadig større grad avlet som utstillingshund, og den fikk sin endelig utforming som rase, men fra 1960-tallet og framover ble rasen gradvis mindre fysisk. Før den tid kunne en collie av skotsk type måle opp mot 66–67 cm i skulderhøyde.
Rasen kom trolig til Norge på tampen av 1800-tallet. Den første hunden ble stambokført av NKK som født 14. april 1895. Norsk Collie Klubb ble stiftet 27. februar 1935. I senere år har rasen tapt mye popularitet, spesielt som følge av at den ikke lenger i særlig grad benyttes som gjeterhund. Den er for lengst byttet ut med den mye mer energiske border collien.
Beskrivelse
Collie er en rektangulær og relativt smal hund med lang hale. Det lange snutepartiet gir rasen et myndelignende uttrykk. Ørene står oppreist, men ytre del av øreflippene henger framover.
Hunderasen består som to pelsvarianter med ulike pelslengde; langhåret og korthåret. Begge har tre godkjente fargeblandinger; sobel, tricolor, og blue merle. Begge pelstypene har tolags pels, bestående av fin og tell underull og grove dekkhår. Den langhårede varianten trenger ekstensivt daglig pelsstell, mens den korthårede ikke er like krevende.
Bruksegenskaper
Collie er i dag mest populær som familiehund og utstillingshund, men typen blir også anerkjent som en god brukshund. Den egner seg også godt for flere typer hundesport. Rasen har dessuten bevart gjeterinstinktet og er energisk, men lite brukt som gjeterhund i dag. Den har kun et moderat daglig mosjonsbehov. Overvekt kan imidlertid bli et problem om hunden ikke får nok mosjon.
Langhåret collie er blant annet kjent fra filmene om Lassie.
Lija
Kultur
Lija er mest kjent for sine fyrverkerifremvisninger som tiltrekker seg tusenvis av lokale, og turister, i festivalperioden som holdes i den første uken av August. Disse fremvisningene er godt kjent, og det hevdet å være den beste fremvisningen på øya. Lija Fyrverkerilaget i Lija har også vunnet en internasjonal fyrverkeri konkurranse holdt i Monaco tilbake i 1980. I 2006 kom Lija fyrverkeri fabrikk på andre plass i en Festivalfyrverkeri organisert i Grand Harbour-området i hovedstaden, Valletta.
Lija er også vert for Den Maltesiske Sitrusfestivalen, som arrangeres hvert år.
Lija har flere gamle karakteristiske hus og store sitrushager. Lija Belvedere-Tårnet og Villa Francia er hovedattraksjoner i kommunen.
Chelsea (andre betydninger)
Chelsea kan ha flere betydninger:
Yakatabune
Yakatabune 屋形船 (やかたぶね)　også ukjent som Yatakabune) var en japansk båt i Kanto-regionen på Honshu med shogunens residensstedet Edo. Denne eksisterte til slutten på 1800-tallet etter Edo-perioden 1603-1868.
Byen Edo var gjennomskåret av flere elver som rente ut i havet fra Kanto-sletten, og livet i byen var kjennpreget av fritid og fornøyelser trass det strenge regimet. Fornøyelsesstrøket i byen som var meget populært i Edo-perioden som et fristed for livsnyltere og de privilegerte klassene i samfunnet, ble kalt «den flytende verden».
Elvefartøyene tok sitt preg av dette, det var populært å ferde ute på vannet for ulike fornøyelser omgitt av luksus. Den vanligste båttypen for et slikt formål kalles yakatabune, men de største for mer alminnelige formål som frakt var kalt takasebune og hiratabune, det finnes til og med taxibåter kalt chokibune.
Det som skilte båttypen fra de andre var at elvefartøyet hadde kabin med slidedører for større selskap ombord. En mindre variant med et åpent overbygg som besto av kun tak var kalt yanebune. Prostituerte kvinner som geisha oftest holdt til på de større kabinbåtene.
Weeds
Weeds er en amerikansk dyster komiserie om en fiktiv californisk forstad og dens innbyggere, hvorav en håndfull er involvert i omsetning og forbruk av cannabis (weed betyr ugress og er et slanguttrykk for marihuana). Den første sesongen besto av ti episoder. Det var betal-TV-kanalen Showtimes mest populære serie i 2005. Serien startet på norsk TV3 14. august 2006 og ble vist på mandager. Den andre sesongen startet samme dato sin premierevisning på amerikansk TV, serien ble avsluttet 16 september 2012 etter 8 sesonger på lufta.
Synopsis
Serien utspiller seg i det fiktive vesle nabolaget Agrestic («agrestic» er et engelsk ord som betyr karakteristisk for jorder og landet).
Den tilsynelatende fredelige California-forstaden utenfor Los Angeles er hjem for Nancy Botwin (Mary-Louise Parker) hvis ektemann plutselig dør. Nancy begynner å omsette marihuana til lokalbefolkningen i forstaden hun bor i for å spe på husholdningen samtidig som hun opprettholder en øvre middelklasses fasade utad. Agrestic har en offentlig skole der Nancys barn Silas (Hunter Parrish) og Shane (Alexander Gould) går. Mrs. Botwin, sammen med sin skjønnhetsfikserte venninne Celia Hodes (Elizabeth Perkins) er medlem i skolens foreldreforening, der Celia er president. Heylia James som blir assistert av sin nevø Conrad, forsyner Nancy med marihuana. Andy Botwin, bror til Nancys avdøde mann, er familiens sorte får og er en stadig kilde til ugagn.
Persongalleri
* Justin Chatwin spiller Josh Wilson i pilotepisoden, men forlater så besetningen ettersom han holdt på med innspillingen av War of the Worlds. Produsenten har imidlertid planlagt å bringe ham tilbake i serien for fullt når andre sesong starter.
Thomas Hegghammer
Thomas Hegghammer (født 1977 i Narvik) er en norsk forsker og spesialist på voldelig islamisme. Han er sjefsforsker ved Forsvarets forskningsinstitutt (FFI) på Kjeller.
Hegghammer studerte Oriental Studies og Modern Middle Eastern Studies ved Oxford University. Han tok senere sin doktorgrad innen statsvitenskap ved Institut d'études politiques de Paris i 2007. Doktoravhandlingen hadde tittelen Violent Islamism in Saudi Arabia, 1979-2006: The Power and Perils of Pan-Islamic Nationalism. I 2012 ble han i Morgenbladets forskerkåring utpekt som en av de 11 mest fremtredende norske forskere under 40 år.
I 2017 var han redaktør og medforfatter av en bok om jihad-kultur. Boka analyserte fellestrekk jihadisters opptatthet av dikt, a capella-sang (anashid), drømmetydning, propagandafilmer og symbolbruk.
Han var tidligere medlem av Institute for Advanced Study i Princeton og gjesteforeleser ved John F. Kennedy School of Government ved Harvard University.
Bishop Hill
Bishop Hill var en svensk koloni i Henry County i staten Illinois, USA, ved jernbanen mellom Chicago og Burlington, rundt 200 km vest for Chicago. Kolonien ble grunnlagt av den første store organiserte svenske utvandrergruppa, og kan ses som starten på den svenske utvandringa til Nord-Amerika.
Historie
Bishop Hill ble grunnlagt av den selvlærte predikanten Erik Jansson i 1846, og oppkalt etter hans fødested, Biskopskulla i Uppsala. Hjemme i Hälsingaland hadde Jansson på midten av 1840-tallet danna en sekt hvis medlemmer ble kalt Erik-Jansarna. Disse kom snart i konflikt med statskirken, og Jansson rømte til slutt fra en fangetransport som skulle ta ham til statsfengselet i Gävle. Han og 400 av hans tilhengere bega seg i 1846 til Illinois, hvor de grunnla kolonien som et samvirke med felleseie. Det utvikla seg snart et mangsidig samfunn der med blant annet skole, kirke, hotell, smie, mølle, vognmakeri osv.
Vitenskapsåret 1845
Vitenskapsåret 1845 er en oversikt over hendelser, prisvinnere, fødte og avdøde personer med tilknytning til vitenskap i 1845.
Bishop Hill
Historie
Jansson ble myrdet på våren i 1850, og i hans sted tok et sjumannsråd ledelsen, med Jonas Olsson (død 1898) fra Söderala. På slutten av 1850-tallet ble denne ordninga oppløst, og visse innflytelsesrike menn delte mesteparten av eiendommene mellom seg og gjorde dem til sine egne. På en del av området ble det bygd en mindre by ved navn Galva (etymologisk en forvanskning av Gävle).
Dagens Bishop Hill
Det finnes i Bishop Hill fortsatt flere bygninger fra koloniens dager, og man verdsetter minnet om kolonien og den svenske arven høyt. I 2000 bodde det 125 mennesker her, hvorav en stor del er etterkommere av de opprinnelige utvandrerne.
Matthew Garber
Matthew Garber (født 25. mars 1956 i Stepney, London, død 13. juni 1977) var en britisk skuespiller.
Han var best kjent for rollen som Michael Banks fra Mary Poppins i 1964.
Han døde av pankreatitt i 1977.
Skytebaner i Troms
Dette er en liste over skytebaner i Troms for armbrøst, bue, hagle, pistol og rifle.
Gonaives (bille)
Gonaives er en slekt av biller som tilhører familiegruppen bladbiller (Chrysomelidae). Det er kjent én art.
Utseende
En liten (4-5 millimeter), avlangt-oval, brunlig bladbille. Antennene er trådformede, noe fortykkede og noe under halvparten så lange som kroppen.
Levevis
Både larvene og de voksne (imago) er planteetere.
Utbredelse
Arten er utbredt på Hispaniola (Haïti).
Ákos Kecskés
Ákos Kecskés (født 4. januar 1996) er en ungarsk fotballspiller som spiller for den østerrikske klubben LASK Linz.
Landslaget
Han ble tatt ut i s EM-tropp til EM i fotball 2021.
Nankin
Nankin er betegnelsen på et tett brungult bomullstøy som opprinnelig ble produsert i Nanking (hvorav navnet) i Kina av en spesiell bomull.
Nankin nevnes i en vise av Carl Michael Bellman.
Aubin-Louis Millin de Grandmaison
Aubin-Louis Millin de Grandmaison (født 17. juli 1759 i Paris, død samme sted 14. april 1818) var en fransk fortidsforsker og kunsthistoriker.
Førindoeuropeiske språk
Førindoeuropeiske språk refererer til flere (ikke nødvendigvis beslektede) ikke-klassifiserte språk som ble snakka i Europa og Sør-Asia før ankomsten av folk som snakket indoeuropeiske språk under kobberalderen.
Noen av dem er bare kjent som språklige substrater i indoeuropeiske språk, mens andre, for eksempel etruskisk, minoisk og iberisk, også er kjent fra innskrifter. De fleste av innskriftene på førindoeuropeiske språk kan dateres tilbake til bronsealderen.
Gjenlevende førindoeuropeiske språk er baskisk, nihali og burushaski.
Koboltblått
Koboltblått er en kjølig, lett blek blåfarve, som historisk ble utvunnet fra mineralet kobolt. Blaafarveværket i Norge var under Benjamin Wegners ledelse i første del av 1800-tallet verdens største produsent av koboltblått. Farven ble meget brukt i glass- og porselensmaling og i papirindustrien (til bleking av papir). Allerede på 1700-tallet havnet noe av Blaafarveværkets produksjon og eksport i Kina eller Japan. Koboltblått brukes dessuten meget av kunstnere.
Egenskaper og bruk
Pigmentet har utmerket lysekthet og har høy motstandskraft mot innvirkning av luft, syre og alkalier. Det tåler også høy varme svært godt og benyttes derfor gjerne til keramikk og porselens glasurer.
Ved tilsetning av noe sinkoksid får fargen en mer rent blå eller grønnaktig nyanse.
På grunn av sin høye pris er fargen etterhvert blitt fortrengt av syntetisk ultramarin, slik at den nå kun benyttes som keramisk farge og i kunstnerfarger.
Uttrykket koboltblått benyttes i blant også for andre koboltbaserte pigmenter som coelinblå og smalt.
Asilis
Asilis er en slekt av biller blant bløtvingene.
Utseende
Vanligvis små (under 6 millimeter) bløtvinger. De er avlange, gjerne svarte på farge, pronotum, antenner og bein kan være rødgule. Dekkvingene dekker hele bakkroppen. Antennene er tynne og trådformede, omtrent så lange som kroppen.
Utbredelse
Slekten er utbredt på New Zealand.
Systematisk inndeling
thumb|300px| Asilis (Heterasilis) nigricans
Adam Donaldson Powell
Adam Donaldson Powell (født 1954 i Buffalo i New York) er en amerikansk profesjonell billedkunstner og forfatter. Han har utgitt fjorten bøker, i henholdsvis: USA, Norge, India og Sverige foruten flere korte arbeider i skjønnlitterære blader i USA, Spania og Sør-Afrika. Han har også skrevet teaterstykker, oppført på scene i Norge. Adam kombinerer gjerne interessen for samfunns-/verdenspolitikk med kunst, og han har vært svært aktiv som kunst-/kulturdebattant, -skribent og -aktivist, med hovedfokus på verdenskunst, flerspråklighet, hiv/aids, det transkulturelle og mer.
Adam har tidligere vært profesjonell musiker i USA (klassisk pianist og cellist).
Internasjonal gjesteopptreden
Adam har lest sine arbeider på engelsk, spansk, fransk og norsk, i bl.a. New York City, Oslo, Buenos Aires (2005) og Kathmandu (Pilgrims Book House og  Gurukul Theatre i 2006).
Adams bøker kan kjøpes over hele verden, og finnes i samlingene til Deichmanske bibliotek og Nasjonalbibliotek.
Tortricinae
Tortricinae er en gruppe av viklere (Tortricidae).
Utseende
Små til middelsstore (vingespenn vanligvis under 20 mm) sommerfugler med nokså brede vinger. Antennene er trådformede. Vingene er vanligvis mer eller mindre brunlige, men kan også være mer fargerike. Når sommerfuglene hviler, har de mer eller mindre klokkeform sett ovenfra.
Underkjølt regn
Underkjølt regn, eller isregn, er regn som faller ned i et luftlag nær bakken med temperatur under 0 °C eller underkjølte vanndråper som faller til bakken. Begge disse formene fører til at dråpene fryser momentant til is når de treffer omgivelsene.
Tortricinae
Levevis
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.
Underkjølt regn
Prosessen starter som snø som faller mot bakken, snøen smelter til vanlig regn på veien nedover siden luften blir varmere etter hvert som man nærmer seg overflaten. Av og til kan det derimot være et kaldere luftlag nær overflaten som gjør at regnet blir underkjølt og så fryser når det treffer overflaten. Isen kan bli flere centimeter tykk. METAR-koden for underkjølt regn er FZRA.
Om vanndråpene fryser til is igjen før de treffer bakken får vi det som kalles «isregn». Dette er derimot ikke det samme som hagl, som oppstår i skyen og ikke er innom dråpestadiet på vei ned mot bakken. Mens hagl oppstår i kraftige cumulonimbusskyer, kan isregn oppstå fra alle nedbørsskyer så lenge luften under skyen er kald nok.
Mekanisme
Vanligvis oppstår underkjølt regn i forbindelse med en varmfront. Den varme luften blir hevet oppover slik at luften mellom skyen og bakken (i trykknivået rundt 800 hPa) blir varmere enn luftlagene over og under. Hvis adveksjonen er stor nok til at temperaturen i luftlaget kommer over 0 °C, kan den fallende snøen smelte til regndråper. Når en da har temperaturinversjoner i luftlaget over bakken, og temperaturen på overflaten er 0 °C eller mindre, kan disse dråpene fryse til is når de treffer bakken eller legemer på bakken.
I Norge er det spesielt de indre områdene som er mest utsatt for underkjølt regn.
Konsekvenser
Vedvarende underkjølt regn kan føre til strømbrudd. Kraftlinjer kan bli dekket av så mye is at tyngden får stolpene til å velte eller brekke i to. Grener på trær kan også knekke under vekten av isen og falle ned på kraftlinjer og andre ting på overflaten. Mange planter kan bli skadet av underkjølt regn hvis de ikke tåler vekten av isen.
Isen kan dekke bilveier og fortau og gjøre disse svært glatte og uframkommelige. I motsetning til snø gir ikke våt is friksjon og det skal omtrent ingenting til før en bil sklir. Siden underkjølt regn treffer overflaten som en regndråpe, vil ishinnen som blir dannet følge formen på overflaten, og danne et sammenhengende islag.
Hvis underkjølte dråper som treffer bakken er svært små, som underkjølt yr, kan det danne seg små luftlommer mellom de frosne dråpene. Dette danner en matt og mer kornet is, såkalt rimis, som ikke er like glatt som klar is. Det samme kan man få i frosttåke.
Vanligvis blir ishinnen liggende noen timer før den smelter, men kan av og til ligge i dagevis. Det mest ekstreme tilfellet vi kjenner til, skjedde i Connecticut i USA vinteren 1969 der ishinnen ble liggende i seks uker.
Underkjølt regn kan også være farlig for flytrafikk. Hvis et luftfartøy flyr gjennom underkjølt regn eller en sky med underkjølte dråper vil det raskt samle seg is på propeller, skrog, framsiden av vinger og haleparti, slik at trekkraften, oppdriften og stabiliteten blir svekket. Underkjølt regn på seilbåter kan få disse til å kantre.
Stavanger politistasjon
Stavanger politistasjon har adresse i Lagårdsveien 6. i Stavanger. Politistasjonen har hatt lokaler i nåværende bygning siden 1996.
Den første politikammeret i byen var i Steinkargata 6 fra oktober 1858 til oktober 1859. De flyttet så til Sjømannskolens bygning på oppsiden av Torget der de bodde først i ett bygg til 1864. De flyttet så inn i et nybygd nabohus. Der var de til 1883. Deretter flyttet det til Bispegården og i 1908 til Hospitalsgata 6. Det brant ned 13. mars 1929 sammen med to nabohus. Et lager av konfiskert brennevin eksploderte og gjorde at brannen ble verre. Det var en fem etasjers murbygning. 44 mennesker og 12 butikker ble husville. Politiet flyttet til Petri skole på Nytorget og det gamle Amtssykehuset i Bergelandsgata. I 1962 flyttet politiet inn i nye lokaler samme sted – i Bergelandsgata 6, men lokalene var allerede da for små og kapasiteten sprengt.
I 1996 flyttet man inn i det store nye bygget i rød teglstein og hvit betong. Politihuset ble påbygd i sør i 2008. Rogaland politidistrikt som omfatter 14 lensmannskontorer, namsfogd og tre politistasjoner har administrasjonen og seks funksjonelle driftsenheter lokalisert på Politihuset i Stavanger.
Politimester er Geir Gudmundsen, Hans Vik er visepolitimester og Henry Ove Berg er politiinspektør.
Romanifolket
Romanifolket (råma' ni, råmm 'ani) er en etnisk gruppe og et vandrerfolk med opphav fra det indiske subkontinentet. Dette folket er i dag spredt utover hele verden, etter de begynte å utvandre fra det nordlige India i middelalderen (omkring år 500 til år 1000) og ankom Balkan på 1100-tallet. Romanifolk har ikke en skriftlig historie og opphavet har lenge vært usikkert.
Det er usikkert hvor mange som på verdensbasis regnes til romanifolket. Ulike kilder gir anslag på verdens romanibefolkning fra 2 millioner til 11 millioner. Det finnes ikke sikre tall for hvor mange som regner seg som en del av romanifolket i Norge i dag. I stortingsmelding nr. 15 (2000–2001) ble antallet anslått til noen tusen. Fra romanifolkets egne organisasjoner er så høye tall som mellom ti og tretti tusen nevnt. Det nyeste anslaget som er lagt fram av Europarådets kommissær for menneskerettigheter, er mellom 4000 og 10 000.
Stereotypiske forestillinger om at romanifolk av natur er late, nomadisk og musikalske er vanlige. Slike forestillinger har til dels vært grunnlag for politisk bestemte tiltak overfor romanifolk. Det er utbredt romantiske forestillinger om romanifolk som vakre, lidenskapelig og frihetselskende folk som ikke vil følge storsamfunnets regler. Den rastløse tilværelsen forklarer mange romanifolk med at de ikke har hatt mulighet til å slå seg ned og bli bofaste. I den grad de reiser rundt er det ikke på måfå, men reisene har et formål og følger et bestemt mønster blant annet i forbindelse med handel eller sesongarbeid. Blant noen romanifolk er det ideologisk oppfatning om at reising er en attraktiv livsstil. Spanske gitanos og mange rom i Øst-Europa har ikke reising som dominerende livsstil. Romanifolk har en klar forestilling om at de utgjør en egen folkegruppe.
Befolkning
Encyclopedia Britannica oppgir verdens romanibefolkning til mellom to og fem millioner. Flere andre kilder oppga romanibefolkningen i Europa omkring 2010 til 10-11 millioner personer. Det gjør romanifolket til den største minoriteten i Europa uten eget land. Det er samtidig den fattigste minoriteten og en av de mest utstøtte minoritetene. Mark Braham og Matthew Brahams høyeste anslag var 4,8 millioner.
I 2000 ble romanibefolkningen i Bulgaria, Ungarn, Romania, Slovakia, Polen og Tsjekkia til sammen anslått til to til seks millioner. Mark Braham og Matthew Brahams anslo antallet i Romania til en til tre millioner. Europakommisjonen anslår at Romania har 1,85 millioner romaniinnbyggere tilsvarende 8,3 % av landets samlede folketall. Nord-Makedonia og Romania ble omkring 2000 antatt å ha den største andelen romanipersoner i sin befolkning med 10 % eller mer av samlet folketall, dernest Slovakia og Bulgaria med 9 %, Ungarn med over 5 %, Den føderale republikken Jugoslavia 4 %, Albania og Tsjekkia 3 %, Spania og Hellas under 2 % av samlet folketall.
Noen angir at det største antallet bor i Romania, Spania og Tyrkia. Andre oppgir at de største befolkningsgruppene finnes på Balkan og i det tidligere Sovjetunionen. I Europa er det en god del i Frankrike, Slovakia, Tsjekkia, Bosnia, Serbia, Ungarn, Russland og Bulgaria. Det er også romanigrupper i hele Europa, Nord-Amerika, Sør-Amerika, Australia, New Zealand, Sør-Afrika og i deler av Midtøsten. Små grupper av romanifolket har også slått seg ned andre steder, som i Kina.
Romanifolk snakker ulike språk, har ulike religioner og livsstiler. En deler ofte romanifolket i grupper og undergrupper. Selv om gruppene kan være svært forskjellige, er hele romanifolket forent av forestillingen om et felles historisk opphav, en felles kulturarv og et eget språk.
I nyere tid har romanifolkets egne interesseorganisasjoner arbeidet for samarbeid og enhet innad i folket, noe som innebærer at de har fått et felles flagg og symbol (det røde hjulet).
Terminologi
En person som tilhører romanifolket kan kalles romani, eller – etter svensk modell – en rom; i flertall blir dette romer. På romani blir dette rom i entall, roma i flertall (romni er kvinnelig entallsform). I Norge, Tyskland og andre nordeuropeiske land brukes betegnelsen roma spesielt om sigøynerne som i de nordeuropeiske land overveiende tilhører nettopp romani-gruppen. Det finnes derimot sigøynere som ikke er romani, og det finnes romani-grupper som ikke kan kalles sigøynere. Begrepene er altså ikke synonymer, begge begrepene omfatter tilleggsgrupper som ikke omfattes av det andre.
I Norge er romanifolket en offisiell betegnelse, mens internasjonalt brukes uttrykket gjerne som en fellesbetegnelse på sigøynerne og roma. Også i Sverige brukes uttrykket romani eller – hovedsakelig – romer til å omtale sigøynerne, som der blir betraktet som en og samme nasjonale minoritet. De som spesielt kalles rom (eller roma) er en av de største og viktigste gruppene og har tradisjonelt holdt til i Øst-Europa. I Norge blir taterne regnet som en adskilt gruppe med opprinnelse i innvandring til Skandinavia rundt 1500 og snakker et romanispråk med innslag av norsk og svensk. Romanifolkets landsforening har ønsket at tater skal bli et navn å være stolt av. Betegnelsen tater kommer trolig av spekulasjoner om at de var tatarer.
Fra norsk side finnes også en tendens til å anta at alle av romanislekt utenfor Norden er sigøynere, selv om det like ofte er snakk om grupper som er nærmere beslektet norske tatere. Betegnelsene brukes til dels om hverandre. I Stortingsmelding nr 15 2000-2001 brukes «romanifolket» om «reisende» og tatere og «rom» om sigøynere. Brede betegnelser som «fanter», «reisende» og «omstreifere» har omfattet tatere, sigøynere og romani. I denne artikkelen brukes uttrykket romanifolket som en fellesbetegnelse på de forskjellige grupper av romani/sinti og sigøynere.
Opphav og andre språk
På engelsk har de vært omtalt som gypsies fordi ble antatt at de hadde opphav i Egypt (gypcians) og på spansk gitano. I Spania omtaler romanifolk seg selv som gitanos (sigøynere). Gypsy regnes som en nedsettende, upresis og mulig rasistisk betegnelse. Tysk betegnelse Zigeuner og fransk tzigane skriver seg fra en manikeiansk sekt som drev svart magi og spådomskunst i det bysantinske imperiet. På fransk brukes også betegnelsen gitanes og på tysk Sinti. I Portugal brukes ciganos og i Ungarn cigány. Romanifolk bruker til dels gadje, gadze eller gaje om ikke-romani. I Spania omtales ikke-romani som payos.
Betegnelsene rom og romani har ingen sammenheng med landet Romania, likheten er tilfeldig. Romani er et adjektiv og brukes til dels om språket og av til som selvstendig substantiv. Rom (som betyr mann, roma i flertall) er et etnonym og det tilhørende adjektivet er romano (romani i hunkjønnsform). Opphavet til disse betegnelsene er usikker, det er trolig av indisk opprinnelse og kan komme av sanskrit ḍomba. Den norske betegnelsen sigøyner (tysk Zigeuner, fransk Tziganes) er et såkalt eksonym (brukt av andre enn folkene selv) av usikker opprinnelse. På norsk brukes rom synonymt med sigøyner og romanifolket synonymt med tater; romanifolk er samtidig en fellesbetegnelse som også omfatter sigøynere. Betegnelsen rom kan ifølge en teori henge sammen med lom eller dom der dom i flere indiske språk viser til folkegrupper eller kaster som særlig arbeider med handel, håndverk og underholdning. Denne teorien har vist seg vanskelig å etterprøve.
Den kulturelle arven
Romanifolket har en fargerik og mangfoldig kultur, som har satt dype spor i kunst- og kulturlivet over hele Europa, og verden for øvrig. Fra musikk til litteratur og teater til moter, har mange latt seg inspirere av romanifolkets frihetstrang og særegne, fargerike stil.
Dette folket har gjennom historien vært kjent for å være dyktige musikanter, der forskjellige undergrupper har utviklet forskjellige musikkstiler. Eksempelvis spansk calò-romenes flamenco, visesang hos taterne, gitarspill og fiolin hos sinti/romani og fiolin hos sigøynere. Kjent i Norge er sigøyneren og musikeren Raya, og artister med taterbakgrunn som Elias Akselsen, Laila Yrvum og Åge Aleksandersen.
Romanifolk har oftest et fast bosted, men mange er halvnomadiske ved at de deler av året legger ut på langvarige reiser. Disse reisene følger og fulgte ofte faste ruter til andre land. Romanifolks nomadiske tilværelse har dels vært et resultat av fordrivelse og deportasjon.
Språk
Romanispråket tilhører den indoeuropeisk e språkfamilien. Det har opphav i den sentrale indo-ariske gruppen av indoeuropeisk og beslektet med blant annet hindi, punjabi og kasjmiri. Den nærmeste språklige slektningen er trolig dumaki-språket som brukes av en liten kaste av smeder og musikere i Karakoram-området.
Lånord fra burusjaski, georgisk, ossetisk, armensk og middelaldersk gresk (og fravær av arabiske lånord) tyder på at romanifolk innvandret til Europa langs en nordlig rute: Fra Gilgit i Hindukusj, over det iranske platået, langs Kaukasus' sørlige skråning og langs Svartehavets sørlige bredd til Bosporus. Omkring 60 % av ordforrådet i britisk romani-språk har indo-arisk opprinnelse, mens resten er av persisk, gresk, sør-slavisk, armensk og engelsk opprinnelse. Den spanske romanidialekten caló har omkring 2000 ord av arabisk opprinnelse. Fra gresk kom blant annet ord for metallarbeid som petalo (hestesko) og petulnegro (grovsmed som også benyttes som stammenavn). Romanifolk har til dels overtatt grammatikken fra majoritetsspråket, for eksempel i bøyning av verb. Spansk språk har tatt opp flere romaniord for eksempel sandunga som betyr sjarmerende eleganse. Engelsk pal (kamerat) som kommer av romani phal (bror). Svensk tjej (jente) kommer romani chavi (jente).
Slektskapet med indiske språk ble oppdaget ved en tilfeldighet på 1700-tallet da en ungarsk student i Leiden ble oppmerksom på likheten mellom språket hos en indisk studiekamerat og sigøynerspråk i Ungarn.
Romanispråket har omkring 60 større dialekter. Det har også flere dialekter i Norge. I Norge og Sverige har taternes romanispråk tatt opp grammatikk fra norsk og svensk, tilsvarende i Spania og England, mens romanispråk på Balkan i stor grad har behold grammatikken fra India.
Grupper og stammer
Romanifolket er oppdelt i forskjellige hovedgrupper, med sine egne særpreg. Hver av disse er oppdelt i mindre stammer, som igjen er oppdelt i slekter og familier. Norske tatere ønsker for eksempel ikke å forveksles med den gruppen som kalles sigøynere, som utgjør en hovedgruppe av romanifolket, men har sterkere likhetstrekk med tyske jenniche som tilhører den samme type minoritet som taterne selv. Det er vanlig for romani-grupper at man helst betrakter sin egen stamme, og andre stammer i sin egen hovedgruppe, som ekte romani mens andre grupper blir betraktet som uekte. Dette bildet har endret seg betraktelig de siste årene, samarbeid og utstrakt kontakt mellom de forskjellige hovedgruppene og stammene forekommer, og ekteskap på tvers av gruppene har også blitt mer akseptabelt. Man anerkjenner forskjellene, men ser også likhetene mellom gruppene og at de alle utgjør forskjellige grener av ’«ett» folk. Romanifolket har også stor betydning for Sør-Amerika, pga. deres store kulturarv.
Blant hovedgruppene regnes vlax-roma (eller sigøynerne) som den største. Disse utgjorde hovedsakelig den østeuropeiske gren av romanifolket, men er i dag spredt utover hele verden, med store befolkningsgrupper i Vest-Europa og Nord-Amerika. Det finnes ca. 400 Vlach-Rom sigøynere i Norge, og de tilhører hovedsakelig lovara og churara – undergrupper av vlax.
Den nordvesteuropeiske gren av romanifolket omfatter blant annet tyske sinti, engelske romanichals, de finske sigøynerne og de norsk-svenske Romanisel/Sintiene.
Mireille Derebona
Mireille Derebona (født 19. mai 1990) er en friidrettsutøver fra Den sentralafrikanske republikk, som konkurrerer på 800 meter. Hun representerte Den sentralafrikanske republikk under Sommer-OL 2008, der hun ble utslått i de innledende rundene.
Romanifolket
Grupper og stammer
I Sørvest-Europa finner vi gitanos, som utviklet flamenco, og i Sørøst-Europa og Tyrkia holder arli-gruppen til. Det finnes små grupper av nyere immigranter fra denne gruppen i Norden.
Familier og ekteskap
Til familien regnes gjerne foreldre, besteforeldre, søskenbarn, onkler, tanter og andre nære slektninger. En familie regner seg som en enhet basert på en felles stamfar eller stammor, som holder familien samlet. Det blir betraktet som ideelt at familien reiser, arbeider og bor sammen eller besøker hverandre hyppig. Familien er tradisjonelt viktig for romanifolk og sosialt liv er i stor grad organisert etter slektsrelasjoner.
Mange gifter seg som tenåringer eller tidlig i 20-årene. Man praktiserer ikke tvangsekteskap, selv om dette har forekommet i noen familier og slekter. Arrangerte ekteskap er derimot vanlig i noen stammer, der det er familien som finner en passende ektefelle til sin sønn eller datter. Men slike ekteskap kan avslås av den vordende brud eller brudgom. For alle er det viktig å ha familiens anerkjennelse, slik at bruden eller brudgommen blir godtatt i slekten.
Religion
Romanifolket er preget av hinduisme, kristendom og jødedom. I den moderne romanikulturen er det lite igjen av de hinduistiske røttene. De har likevel en etikk og kulturform (spesielt skikker om rituell renhet) som på mange måter virker beslektet med indiske religioner og jødedom.